section_heading: Lotus (2012. – 2015.)
paragraph_text: Godine 2011. se vraća u Formulu 1, kao jedan od pet test vozača momčadi Lotus Renault GP. Pred kraj godine objavljeno je da će Grosjean voziti za Lotus-Renault sljedeće godine uz Kimija Raikkonena. Već u prvoj utrci u Australiji priređuje iznenađenje i osvaja treće mjesto u kvalifikacijama. Za razliku od prve epizode u Formuli 1 2009., Grosjean je ovoga puta opravdao očekivanja. U kvalifikacijama često brži od Raikkonena, ali na udaru mnogih kritika zbog agresivne vožnje. Vrhunac se dogodio u Beligiji kada Grosjean izaziva sudar na startu te biva novčano kažnjen s jednom utrkom zabrane nastupa. Mark Webber ga je jednom prilikom nazvao "first-lap nutcase" nakon što ga je Grosjean na startu u Japanu izbacio iz utrke. Drugo mjesto u Kanadi i treća mjesta u Bahreinu i Mađarskoj najbolji su njegovi rezultati, te Grosjean sezonu završava na 8. mjestu s 96 bodova.